b'\n_START_ARTICLE_\nB\xc4\x83t\xc4\x83lia de la Filippi\n_START_SECTION_\nPreludiu\n_START_PARAGRAPH_\nDup\xc4\x83 asasinarea lui Cezar, Brutus \xc8\x99i Cassius (cei doi conspiratori principali cunoscu\xc8\x9bi \xc8\x99i sub numele de Liberatores), au p\xc4\x83r\xc4\x83sit Italia \xc8\x99i au luat sub control toate provinciile din est (din Grecia \xc8\x99i Macedonia p\xc3\xa2n\xc4\x83 \xc3\xaen Siria) \xc8\x99i regatele aliate din r\xc4\x83s\xc4\x83rit. La Roma cei trei lideri principali (Antoniu, Octavian \xc8\x99i Lepidus), care controlau aproape toat\xc4\x83 armata roman\xc4\x83 din vest, au strivit opozi\xc8\x9bia Senatului \xc8\x99i, \xc3\xaen noiembrie 43 \xc3\xae.Hr., au format al doilea Triumvirat. Una din primele lor sarcini a fost s\xc4\x83 distrug\xc4\x83 for\xc8\x9bele \xe2\x80\x9eeliberatorilor\xe2\x80\x9d, nu numai pentru a ob\xc8\x9bine controlul total al lumii romane, dar \xc8\x99i pentru a r\xc4\x83zbuna asasinarea lui Cezar.\n_START_SECTION_\nPrima b\xc4\x83t\xc4\x83lie de la Filippi\n_START_PARAGRAPH_\nB\xc4\x83t\xc4\x83lia a constat \xc3\xaen dou\xc4\x83 angajamente pe c\xc3\xa2mpia din vestul ora\xc8\x99ului antic Filippi. Prima confruntare a avut loc \xc3\xaen prima s\xc4\x83pt\xc4\x83m\xc3\xa2n\xc4\x83 a lunii octombrie; Brutus se confrunt\xc4\x83 cu Octavian, \xc3\xaen timp ce for\xc8\x9bele lui Marc Antoniu au fost \xc3\xaempotriva celor ale lui Cassius._NEWLINE_Antoniu a \xc3\xaencercat s\xc4\x83-i atrag\xc4\x83 \xc3\xaen lupt\xc4\x83, dar \xe2\x80\x9eLiberatorii\xe2\x80\x9d ezitau s\xc4\x83-\xc8\x99i p\xc4\x83r\xc4\x83seasc\xc4\x83 pozi\xc8\x9biile defensive puternice._NEWLINE_A \xc3\xaencercat o manevr\xc4\x83 de \xc3\xaencercuire, f\xc4\x83c\xc3\xa2nd un drum pietruit de la est, prin mla\xc8\x99tina situat\xc4\x83 la sud de Cassius. Cassius credea c\xc4\x83 mla\xc8\x99tina era impenetrabil\xc4\x83. \xc8\x98i-a trimis o parte a armatei la sud \xc3\xaen mla\xc8\x99tin\xc4\x83 pentru a construi un bastion \xc3\xaencruci\xc8\x99at ca s\xc4\x83 obstruc\xc8\x9bioneze flancul drept al lui Antoniu \xc8\x99i s\xc4\x83 \xc3\xael \xc3\xaempiedice s\xc4\x83 \xc3\xaencercuiasc\xc4\x83 dealul._NEWLINE_La nord, armata lui Octavian \xc3\xael provoc\xc4\x83 pe Brutus s\xc4\x83 se lupte. Armata lui Brutus s-a n\xc4\x83pustit c\xc4\x83tre cea a lui Octavian, f\xc4\x83r\xc4\x83 s\xc4\x83 primeasc\xc4\x83 ordin de atac. Ac\xc8\x9biunea a avut succes, fiind spontan\xc4\x83. Solda\xc8\x9bii lui Octavian au fugit \xc3\xaen dezordine \xc8\x99i au fost urm\xc4\x83ri\xc8\x9bi p\xc3\xa2n\xc4\x83 \xc3\xaen tab\xc4\x83ra lor, pe care oamenii lui Brutus au cucerit-o. Solda\xc8\x9bii lui Brutus au distrus baldachinul lui Octavian, dar pe el nu l-au g\xc4\x83sit._NEWLINE_Octavian, cu c\xc3\xa2\xc8\x9biva solda\xc8\x9bi r\xc4\x83ma\xc8\x99i \xc3\xaen via\xc8\x9ba, a reu\xc8\x99it s\xc4\x83 se ascund\xc4\x83 \xc3\xaentr-o mla\xc8\x99tin\xc4\x83._NEWLINE_\xc3\x8en partea de sud a c\xc3\xa2mpului de lupt\xc4\x83, Antoniu a luat cu asalt fortifica\xc8\x9biile lui Cassius \xc8\x99i i-a cucerit cu u\xc8\x99urin\xc8\x9b\xc4\x83 tab\xc4\x83ra. Cassius a pierdut 9000 de oameni. Octavian pierduse de 2 ori mai mul\xc8\x9bi._NEWLINE_C\xc3\xa2mpul b\xc4\x83t\xc4\x83liei, fiind imens \xc8\x99i acoperit de nori de praf, Cassius nu \xc8\x99i-a dat seama ce se \xc3\xaent\xc3\xa2mplase \xc3\xaen tab\xc4\x83ra lui Octavian. A crezut c\xc4\x83 suferise o \xc3\xaenfr\xc3\xa2ngere zdrobitoare._NEWLINE_\xc8\x98i-a eliberat sclavul, pe nume Pindarus \xc8\x99i i-a poruncit s\xc4\x83 \xc3\xael omoare cu sabia sa._NEWLINE_Brutus, triumf\xc4\x83tor, a pl\xc3\xa2ns l\xc3\xa2ng\xc4\x83 cadavrul prietenului s\xc4\x83u. L-a descris ca fiind "ultimul dintre romani"._NEWLINE_Nu avea aceea\xc8\x99i experien\xc8\x9b\xc4\x83 \xc8\x99i nu putea s\xc4\x83 c\xc3\xa2\xc8\x99tige respectul solda\xc8\x9bilor a\xc8\x99a cum o f\xc4\x83cea Cassius. To\xc8\x9bi solda\xc8\x9bii s\xc4\x83i erau demoraliza\xc8\x9bi._NEWLINE_Prima b\xc4\x83t\xc4\x83lie a fost \xc3\xaen esen\xc8\x9b\xc4\x83 o remiz\xc4\x83, dar s-a soldat cu sinuciderea lui Cassius.\n_START_SECTION_\nA doua b\xc4\x83t\xc4\x83lie\n_START_PARAGRAPH_\nO a doua \xc3\xaent\xc3\xa2lnire a avut loc la 23 octombrie._NEWLINE_Armata lui Brutus a cobor\xc3\xa2t spre mla\xc8\x99tin\xc4\x83. B\xc4\x83t\xc4\x83lia a fost s\xc3\xa2ngeroas\xc4\x83, r\xc3\xa2nduri masive de solda\xc8\x9bi, fa\xc8\x9b\xc4\x83 \xc3\xaen fa\xc8\x9b\xc4\x83, m\xc4\x83cel\xc4\x83rindu-se cu s\xc4\x83biile. Masacrul a fost \xc3\xaengrozitor. Brutus \xc8\x99i armata sa au fost respin\xc8\x99i, fiind urm\xc4\x83ri\xc8\x9bi \xc8\x99i \xc3\xaempr\xc4\x83\xc8\x99tia\xc8\x9bi de trupele lui Antoniu. Octavian \xc8\x99i trupele sale au ajuns \xc3\xaen tab\xc4\x83ra lui Brutus, bloc\xc3\xa2ndu-i retragerea._NEWLINE_Brutus \xc8\x99i cu ultimele sale patru legiuni s-au refugiat printre dealurile din apropiere. Tem\xc3\xa2ndu-se s\xc4\x83 nu fie prins, s-a sinucis, ultimele sale cuvinte fiind:_NEWLINE_\xe2\x80\x9eO, s\xc4\x83rman\xc4\x83 virtute, ai fost numai un nume, \xc8\x99i totu\xc8\x99i m-am \xc3\xaenchinat \xc8\x9bie de parc-ai fi fost adev\xc4\x83rat\xc4\x83, dar se pare c\xc4\x83 nu erai dec\xc3\xa2t sclava norocului.\xe2\x80\x9d_NEWLINE_S-au mai sinucis \xc8\x99i cei care erau de partea sa: fiul lui Cato cel T\xc3\xa2n\xc4\x83r, Marcus Porcius Cato \xc8\x99i tat\xc4\x83l Liviei (viitoarea so\xc8\x9bie a lui Octavian Augustus), Marcus Livius Drussus Claudianus (str\xc4\x83bun al marilor \xc3\xaemp\xc4\x83ra\xc8\x9bi Tiberius, Nero, Caligula \xc8\x99i Claudius) \xc8\x99i al\xc8\x9bii.\n_START_SECTION_\nUrm\xc4\x83ri\n_START_PARAGRAPH_\nPlutarh informeaz\xc4\x83 c\xc4\x83 Marc Antoniu c\xc3\xa2nd a v\xc4\x83zut trupul ne\xc3\xaensufle\xc8\x9bit al lui Brutus, l-a pl\xc3\xa2ns \xc8\x99i l-a acoperit cu o mantie purpurie, \xc3\xaen semn de respect, deoarece fuseser\xc4\x83 buni prieteni. El \xc8\x99i-a amintit c\xc4\x83 Brutus a stipulat c\xc4\x83 o condi\xc8\x9bie pentru participarea sa la complotul de asasinare a lui Cezar era ca via\xc8\x9ba lui Antoniu s\xc4\x83 fie cru\xc8\x9bat\xc4\x83. A cerut ca Brutus s\xc4\x83 primeasc\xc4\x83 funeralii demne de un general, iar cenu\xc8\x99a lui s\xc4\x83-i trimit\xc4\x83  mamei sale. \xc3\x8enainte de incinerare, Octavian a cerut s\xc4\x83 fie t\xc4\x83iat capul cadavrului \xc8\x99i s\xc4\x83 fie trimis la Roma._NEWLINE_Dup\xc4\x83 b\xc4\x83t\xc4\x83lie, a fost f\xc4\x83cut un nou aranjament \xc3\xaentre membrii celui de-Al doilea Triumvirat: \xc3\xaen timp ce Octavian s-a \xc3\xaentors la Roma, Antoniu a continuat s\xc4\x83 guverneze estul imperiului. Lepidus continua s\xc4\x83 guverneze Hispania \xc8\x99i provincia Africa. Du\xc8\x99manii triumviratului au fost declara\xc8\x9bi proscri\xc8\x99i, Cicero fiind ucis la 7 decembrie 43 \xc3\xae.Hr.'